Obrazec št: 6

**VZOREC POGODBE**

**Dom dr. Janka Benedika Radovljica**, Šercerjeva ulica 35, 4240 Radovljica, ki ga zastopa v.d. direktorja Alen Gril

matična številka: 5095549

davčna številka: SI79863892

(v nadaljevanju: naročnik)

in

Izvajalec \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: izvajalec)

skleneta naslednjo:

**POGODBO**

**O**

**PRAVNEM SVETOVANJU**

**št. \_\_\_\_\_\_\_**

1. člen

Pogodbeni stranki uvodoma ugotavljata, da je na podlagi;

* javnega naročila, objavljenega na Portalu javnih naročil številka \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ z naslovom »Pravno svetovanje«,
* naročnikove odločitve o oddaji javnega naročila številka \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ izbran ponudnik v okviru omenjenega javnega naročila, zaradi česar se sklepa predmetna pogodba.

1. člen

S to pogodbo naročnik naroča, izvajalec pa se obvezuje, da bo za naročnika izvajal pravno svetovanje. Pogodbeni stranki s to pogodbo dogovorita medsebojna razmerja, obveznosti in pravice v zvezi s predmetom pogodbe.

1. člen

Izvajalec se obvezuje, da bo za naročnika za dogovorjeno plačilo opravljal strokovno in z vestnostjo dobrega gospodarja pravno svetovanje pri projektu nove organizaciji delovanja naročnika, zlasti naslednje storitve:

* pravni pregled in svetovanje na vseh področjih delovanja javnega zavoda,
* sodelovanje izvajalca pri internih in zunanjih sestankih in ter sejah naročnika,
* analiziranje stanje splošnih in posamičnih aktov naročnika, s predlogi izboljšav,
* pregledovanje splošnih in posamičnih aktov naročnika in sestava sprememb in dopolnitev ali novih splošnih in posamičnih aktov naročnika,
* podajanje ustnih in pisnih pravnih mnenj na področju delovanja naročnika,
* zastopanje naročnika pred državnimi in drugimi organi v zadevah, ki jih je izvajalec usposobljen izvajati,
* pomoč pri vprašanjih statusnega, delovnega, obligacijskega in upravnega prava, pregled in priprava različnih pogodb, izdelava pravnih mnenj, internih aktov družbe in sklepov družbe,
* pravna pomoč pri izvršbah, izvensodnih poravnavah
* pravna pomoč pri vzpostavitvi ali spremembi delovnih procesov naročnika
* pomoč pri uresničevanju strateških ciljev in optimizaciji procesov.

Izvajalec se obvezuje, da bo storitev opravljal tako na sedežu naročnika, kot na sestankih izven sedeža naročnika ter sedežu izvajalca, s tem, da mora biti prisoten na sedežu naročnika ob sestankih, sejah in izvajanju procesov dela naročnika dva dni tedensko.

Izvajalec se obveže redno, popolno in izčrpno obveščati naročnika oz. osebo, ki je operativno odgovorna za vsebino opravljanja storitev izvajalca.

Izvajalec se obvezuje, da bo ob prenehanju sodelovanja z naročnikom le-temu nemudoma vrnil vse dokumente, podatke, gradiva in ves drug material, ki mu ga bo naročnik dal na razpolago za čas opravljanja storitev.

Naročnik se obvezuje, da bo izvajalcu za opravljanje opredeljene storitve plačal \_\_\_\_\_\_\_\_\_\_\_\_\_EUR na opravljeno svetovalno uro. Pogodbeni stranki vodita evidenco opravljenih dni in ur, ter mesečno poravnata obveznosti na osnovi fakture izvajalca in sicer do 10. v mesecu za pretekli mesec. Naročnik se obveže storitve plačati v roku 15 dni od prejema pravilno izstavljenega računa.

Naročnik se obvezuje, da bo izvajalcu ob plačilu fakture iz prejšnje točke plačal tudi stroške kilometrine in prevoza v višini \_\_\_\_\_\_ EUR /km na relaciji \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_- sedež naročnika oziroma na morebitni drugi relaciji v primeru, da naročnik zahteva prisotnost izvajalca na lokaciji, ki ni sedež naročnika.

Naročnik bo izvajalcu v času izvajanja storitev na sedežu naročnika omogočil primerne pogoje za izvajanje storitev.

1. člen

Pogodba je sklenjena in se prične uporabljati najkasneje v sedmih (7) dneh od podpisa pogodbenih strank ter velja predvidoma 12 mesecev oz. do zaključkov projektov.

Pred pretekom veljavnosti pogodbe se v primeru obojestranskega interesa pogodbeni stranki dogovorita o podaljšanju in roku podaljšanja pogodbe, vendar pogodbe ni možno podaljšati skupno za več kot 24 mesecev.

1. člen

Za poslovno skrivnost se po tej pogodbi štejejo vsi podatki,:

* ki jih vsebujejo dokumenti naročnika in/ali izvajalca,
* in podatki, ki jih pridobi izvajalec v okviru svetovalnega procesa, s katerimi se imajo možnost seznaniti osebe v imenu naročnika ali izvajalca, in katerih nepooblaščena uporaba ali prenos tretji osebi ima ali bi lahko imela za posledico poseganje v poslovne interese naročnika, izvajalca ali oseb glede katerih podatke sta podatke dolžna varovati naročnik ali/in izvajalec.

Izvajalec bo podatke, ki mu jih bo dal naročnik, uporabil izključno za izvedbo dela, ki ga prevzema s to pogodbo. Naročnik in izvajalec se zavezujeta, da ne bosta v nobeni obliki omogočila dostop do poslovne skrivnosti tretjim osebam.

Izvajalec bo med trajanjem pogodbenega razmerja in tudi po prenehanju te pogodbe podatke, ki mu jih bo posredoval naročnik ali s katerimi se bo seznanil v času trajanja te pogodbe, varoval v tajnosti in jih bodo uporabljali le tisti izvajalčevi svetovalci, ki bodo vključeni v izvedbo del po tej pogodbi.

Izvajalec bo naročniku na njegovo zahtevo dostavil seznam oseb, ki so seznanjene s podatki.

Izvajalec bo zagotovil, da bodo svetovalci, ki jim bodo naročnikovi podatki dostopni, seznanjeni s tem, da jih morajo varovati v tajnosti in to ves čas, tudi v primeru, če jim preneha delovno razmerje ali drugo pravno razmerje pri izvajalcu.

Izvajalec se zavezuje, da ne bo objavljal, drugače posredoval ali se okoriščal z naročnikovimi poslovnimi skrivnostmi ali zaupnimi informacijami, do katerih je imel kot izvajalec dostop v času veljavnosti in po preteku veljavnosti te pogodbe. Podpisnika te pogodbe se zavezujeta tudi, da med trajanjem tega pogodbenega razmerja in tudi kadarkoli po tem ne bosta sporočila ali razkrila poslovnih skrivnosti nobeni fizični ali pravni osebi (tretji osebi), niti ne bosta neposredno ali posredno dovolila razkritje poslovnih skrivnosti, niti ne bosta nudila pomoči za seznanitev s poslovnimi skrivnostmi.

V primeru kršenja poslovne skrivnosti je katerakoli izmed pogodbenih strank te pogodbe upravičena do povračila povzročene materialne in nematerialne škode.

1. člen

Izvajalec se med drugim obvezuje, da bo:

* prevzete pogodbene obveznosti izvršil strokovno pravilno, vestno in kvalitetno v skladu z veljavnimi dogovori, soglasji, standardi in zakoni in v skladu z naročnikovimi internimi predpisi in navodili,
* pravočasno izvršil vse pogodbene obveznosti v korist naročnika, za kar bo po potrebi zagotovil tudi druge storitve, ki niso izrecno opredeljene v tej pogodbi, če so potrebne za učinkovito izvedbo,
* sproti obveščal naročnika o tekoči problematiki in nastalih situacijah, ki bi lahko vplivale na izpolnitev pogodbenih obveznosti,
* dosledno varoval poslovno tajnost naročnika in njegovih partnerjev,
* celoten čas trajanja te pogodbe deloval v korist naročnika in redno skrbel za njegov ugled in za to, da naročnik ne bo utrpel nobene škode.
* odgovarjal za vso škodo (materialno in nematerialno), ki bi jo s svojim naklepnim ali malomarnim dejanjem povzročil naročniku.

Naročnik se med drugim obvezuje, da bo:

* konstruktivno in intenzivno sodeloval z izvajalcem z namenom, da se prevzete pogodbene obveznosti izvršijo pravočasno in v obojestransko korist in zadovoljstvo,
* tekoče obveščal izvajalca o vseh spremembah in novo nastalih situacijah, ki bi lahko vplivale na izvedbo pogodbenih obveznosti,
* enako zanesljivo, kot to zahteva od izvajalca, varoval poslovno tajnost izvajalca in njegovih poslovnih partnerjev in da bo v tajnosti obdržal tudi druge informacije in dokumente, če bo izvajalec to posebej zahteval.

1. člen

Izvajalec se zavezuje, da bo z osebnimi podatki ravnal v skladu z določili Zakona o varstvu osebnih podatkov (Uradni list RS, št. 94/07-UPB1) in Splošne uredbe o varstvu podatkov (Uradni list EU L 119/1 z dne 4. 5. 2016) predvsem, da osebnih podatkov ne bo uporabil za drugačen namen, kot je določen v 3. členu te pogodbe.

Izvajalec se zavezuje, da bo osebne podatke, po izpolnitvi namena iz 3. člena te pogodbe ali v primeru spora med pogodbenima strankama, nemudoma vrnil naročniku, morebitne kopije teh podatkov pa uničil ali jih – če bodo za to izpolnjeni zakonski pogoji – posredoval državnemu organu, ki je pristojen za odkrivanje ali pregon kaznivih dejanj, sodišču ali drugemu pristojnemu državnemu organu.

Zavarovanje osebnih podatkov obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov tako, da se:

* varujejo prostori, oprema in sistemsko programska oprema, vključno z vhodno-izhodnimi enotami;
* varuje aplikativna programska oprema, s katero se obdelujejo osebni podatki;
* preprečuje nepooblaščen dostop do osebnih podatkov pri njihovem prenosu, vključno s prenosom po telekomunikacijskih sredstvih in omrežjih;
* zagotavlja učinkovit način blokiranja, uničenja, izbrisa ali anonimiziranja osebnih podatkov;
* omogoča poznejše ugotavljanje, kdaj so bili posamezni osebni podatki vneseni v zbirko osebnih podatkov, uporabljeni ali drugače obdelani in kdo je to storil, in sicer za obdobje, ko je mogoče zakonsko varstvo pravice posameznika zaradi nedopustnega posredovanja ali obdelave osebnih podatkov.

V primeru obdelave osebnih podatkov, ki so dostopni preko telekomunikacijskega sredstva ali omrežja, morajo strojna, sistemska in aplikativno programska oprema zagotavljati, da je obdelava osebnih podatkov v zbirkah osebnih podatkov v mejah pooblastil uporabnika osebnih podatkov.

Postopki in ukrepi za zavarovanje osebnih podatkov morajo biti ustrezni glede na tveganje, ki ga predstavlja obdelava in narava določenih osebnih podatkov, ki se obdelujejo.

Pogodbeni stranki se s podpisom te pogodbe zavezujeta, da zagotavljata ustrezne postopke in ukrepe iz 24. in 25. člena ZVOP-1.

Izvajalec se zavezuje, da bo osebne podatke varoval v skladu z določbami te pogodbe in Pravilnika o varstvu osebnih podatkov naročnika in izjavlja, da je v celoti seznanjen z njegovimi določbami.

Izvajalec osebnih podatkov ne bo posredoval drugim nepooblaščenim osebam ali jih dajal na vpogled.

1. člen

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

1. člen

Pogodba preneha veljati zaradi bistvenih kršitev pogodbenih določil, neplačevanja dogovorjenih obveznosti oziroma na podlagi pisne odpovedi ene izmed pogodbenih strank, pri čemer se pogodbeni stranki dogovorita za 2 mesečni odpovedni rok.

Pogodbeni stranki sta soglasni, da sporazumno lahko skrajšata v prejšnjem odstavku navedeni odpovedni rok.

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in veljavne zakonodaje, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Pogodba preneha veljati tudi, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

1. člen

Morebitne spremembe in dopolnitve te pogodbe so veljavne le, če so sklenjene v pisni obliki z aneksom k tej pogodbi.

Pogodbeni stranki bosta medsebojne spore iz te pogodbe reševali predvsem sporazumno, če to ne bo mogoče, je za reševanje medsebojnih odnosov pristojno sodišče.

Ta pogodba je sestavljena v dveh enakih izvodih, od katerih vsaka pogodbena stranka prejme po en izvod.

|  |  |  |
| --- | --- | --- |
| Datum: \_\_\_\_\_\_\_\_\_\_\_\_\_\_\_ |  | Datum: \_\_\_\_\_\_\_\_\_\_\_\_\_\_ |
| NAROČNIK:  **Dom dr. Janka Benedika Radovljica**  **v.d. direktorja**  **Alen Gril**. |  | IZVAJALEC:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_ |  | (pooblaščena oseba za podpis pogodbe) |
| Žig: |  | Žig: |